Ο Θουκυδίδης αναφέρει στο έργο του ότι οι γυναίκες *«παρὰ φύσιν ὑπομένουσαι τὸν θόρυβον»* βοηθώντας έτσι τους άνδρες τους στην εμφύλια σύγκρουση. Έτσι, με έμμεσο τρόπο τις παρουσιάζει ως πλάσματα που δεν μπορούν να υπομένουν ταραχές. Από την άλλη πλευρά, στο έργο του Ευριπίδη, *«Μήδεια»*, οι γυναίκες φαίνεται να ήταν αναγκασμένες να υπομένουν πολλά περισσότερα. Αρχικά, έπρεπε να αγοράζουν τους άντρες τους και στη συνέχεια να ανακαλύπτουν αν όντως άξιζε κι αν ήταν σωστή η επιλογή τους. Επίσης, δεν μπορούσαν να αποφεύγουν το σύζυγό τους αλλά να συμμορφώνονται σ’ αυτόν κι ούτε το να πάρουν διαζύγιο ήταν πρέπον. Σκοπός της ζωής τους ήταν να υπηρετούν τον άντρα τους με τον καλύτερο δυνατό τρόπο για να ζουν κι αυτές μια *«αξιοζήλευτη ζωή»*. Επιπλέον, οι άντρες θεωρούσαν *«ακίνδυνη την ζωή τους στο σπίτι»* σε σύγκριση με τη δική τους στον πόλεμο, ενώ αντιθέτως η Μήδεια αναφέρει χαρακτηριστικά ότι *«Τρεις φορές θα προτιμούσα σε ώρα μάχης δίπλα στην ασπίδα να σταθώ από το να γεννήσω μια φορά.».* Τελικά, όμως, όλες οι γυναίκες- όπως κι η Μήδεια- παρά το φόβο και την αδυναμία τους όταν πρόκειται να υπερασπιστούν τον εαυτό τους και τα πιστεύω τους «*πνεύμα πιο αιμοβόρο απ᾽ αυτές δεν υπάρχει».*